Skrevet av Fredrik Lande
I en tid hvor verden blir mindre, og avstanden mellom oss blir lengre, er det svært viktig å være kreativ. For store deler av befolkningen har hverdagen blitt snudd på hodet. Dagene er monotone, og de er langt nært like innholdsrike som før. Fredagspilsen blir derfor både viktigere og vanskeligere å gjennomføre en noen gang. Heldigvis lever vi i 2020, og har muligheten til å møtes på annet vis.
Som mange andre, har vi også digitalisert fredagspilsen, noe som viste seg å være veldig gøy. Etter en lang og statisk uke var det godt å kunne se kjente fjes over en uformell zoom-sammenkomst. Her fikk vi innblikk i hverandres hjemmekontor-tilværelse, hvor vi delte alt fra fjollete irritasjonsfaktorer til gode tips. Det å kunne relatere hverdagen sin til andres, kan være både lettende og befriende, noe som er svært viktig i disse tider. Fredagspilsen varte kanskje ikke like lenge som den pleier, men den var vel så viktig. Vi anbefaler dette på det sterkeste til alle som ikke har prøvd enda. Dette var både gøy og fin avslutning på en ellers annerledes uke.
Kategorier : bspoke, Skape minner sammen, konsulent, konsulentfirma, fredagspils, digital fredagspils, hjemmekontor, it konsulenter